Wuiheim-Diass-Gymnasium

As Wuiheim-Diass-Gymnasium Bocking (seiba nennt se si Wilhelm-Diess-Gymnasium Pocking kurz WDG Pocking; inoffiziell aa nur Wilhelm-Diess-Gymnasium gnennt; oft ois WDG okirzt) is a stootlichs Gymnasium im niederboarischen Bocking im Landkroas Bassa. D'Schui biet zwoa Ausbuidungsschwerpunkt of: naturwissenschoftlich-technologisch und neisprochlich. Gründt worn is's 1948 ois private Oberrealschui vo Wilhelm Pliquett und Friedl Poppe. Seit 1986 hods'n Nam vom boarischen Dichta und Juristn Wilhelm Diess, der aus da Region kimmt.

 Gschicht 
D'Schui is 1948 ois private Oberrealschule grindt worn. Weil Räum gfeit ham is a Provisorium baut worn, wo 1949/50 179 Schüla untaricht worn san. 1957 hods de staatliche Anerkennung kriagt, 1958 is's verstaatlicht worn. 1960 is's neie Schuihaus in da Indlinger Straß bezogn worn. Vo 1965 bis 1967 hams an Erweitarungsbau gmocht und 1971 nu amoi weida ausbaut fia d'Kollegstufn. Seit 1986 hoaßts Wilhelm-Diess-Gymnasium. 1995 hams mit'm Neibau am Dr.-Karl-Weiß-Platz ogfangt und seit 1997 is do drin Untarricht.

 Schuileitung 
Da aktuelle Schuileiter is seit 2024 da Stefan Stadler. D'vorherign Schuileiter warn:
 Schuileitung Wilhelm Pliquett Therese Sachenbacher Robert Ledermann Otto Kunzfeld Franz Ullmann Dr. Bertram Zollitsch Bernd-Michael Lipke Martin Thalhammer Zeid 1948–1952 1952–1953 1953–1959 1959–1975 1975–1996 1996–2002 2002–2011 2011–2024

 Ausbuidung 
Olle Fünftklassla lernan Englisch. In da sechstn Klass kinnan's zwischn Latein und Französisch ois zwoate Sproch woin. Ob da elftn Klass kinnan's stattdessn Spanisch neih lernan. Im sprochlichn Zweig gibts ob da ochtn Klass Französisch ois dritte Sproch. Im naturwissenschoftlichn Zweig san Physik, Chemie und Informatik wichti.

Seit 2021 gibts a Einführungsklasse fia Schüla mit Mittlara Reif. Do müssn's Spanisch lernan, weis vo da Middlschui nur Englisch kenna.

 Schuifahrn 
Es gibt Fahrn fia olle Klassn. In da fünftn Klass foahrns ins Schullandheim, in da sechstn Klass zum Schifahrn. Später gibts Schüleraustausch mit andan Lända. In da zehntn Klass foahrns noch Sachsen, um wos üba d'Deutsche Wiedervereinigung z'lerntn. In da elftn Klass gibts a "Wissenschoftswoche" und a Fahrt noch Berlin.

 Sunstigs 
D'Schui mocht bei Wettbewerbe wia'm Känguru-Wettbewerb in Mathematik mit und beim Informatik-Biber.

S'gibt a Schulsternwarte, wo ma Astrophysik lernan ko. Aussa Schüla kinnan aa bei öffentliche Obschtundungan mitmochn.

Seit 2012 gibts d'Karrieremesse horizont, wo Firmn aus'm Landkreis Passau Beruafsmöglichkeitn zoang.

 Literatua 
 Festschrift des Gymnasiums Pocking zur Namensverleihung, Pocking, 1986.
 Festschrift zum 50-jährigen Jubiläum, Pocking, 1998.

 Im Netz 
 Hoamseitn vom Wilhelm-Diess-Gymnasium Pocking
 Eintrog in da Schuidatnbank

 Beleg